الحمد لله واشهد ان لا اله الا الله وحده لا شريك له واشهد ان محمدا عبده ورسوله صلى الله عليه وسلم. اما بعد ونحن مقبلون على هذه الايام الطيبة. ايام العشر الاول من ذي الحجة. دائما ما نسمع
الحديس الشهير قول النبي عليه الصلاة والسلام ما من ايام العمل الصالح فيهن احب الى الله من هذه الايام يعني ايام العشر. فقال الصحابة الكرام ولا الجهاد في سبيل الله يا رسول الله؟ قال ولا الجهاد في سبيل الله. الا رجل
خرج باهله بنفسه وماله ثم لم يرجع من ذلك بشيء. ثم لم يرجع من ذلك بشيء. هذا الحديث حديث مشهور كلنا نعلمه وكلنا في كل عام بنسمعه ولكن منا من يتفاعل معه
ومنا من لا يتفاعل معه. يعني كلنا عارفين الموضوع ده. قضية العلم مش هي دي اللي ناقصانا. كلنا عارفين فضائل كلنا عارفين فضل العشر الاول وقد يكون الواحد فينا حافظ الاحاديث والايات والاثار اكتر من المتكلم نفسه. لكن
تظل المشكلة دائما لماذا تأتي علينا العشر ولا نعمل؟ يعني انت عارف وفاهم محافظ وعارف قول ابن عباس ان يوم يعدل صوم آآ سنة والحسنة تضاعف الى سبعمائة ضعف. وقول انس ان اليوم بالف ويوم عرفة بعشرة الاف
وقال بعض السلف صوم يوم يعدل صيام سنة وقيام ليلة تعدل قيام سنة الحاجات دي محفوظة وكلنا عارفينها وعارفين قول النبي عليه الصلاة والسلام ايام العشر افضل ايام الدنيا. لكن نحن كل عام نأتي عند التطبيق وما يحصلش تطبيق
خلاف العشر الاواخر من رمضان مسلا. نجد فيها همة. لمازا لا نجد همة في العشر الاول من زي الحجة؟ هي دي المشكلة. يعني ليه الهمة في رمضان ولا نجد همة في العشر الاول من ذي الحجة. لان رمضان وضع مختلف. رمضان تصفد فيه الشياطين. رمضان
يعني تفتح فيه ابواب الجنان تغلق فيه ابواب النيران. رمضان فيه صيام وفيه جو عام الصيام فريضة وفيه جو عام كده مشجع. لكن العشر الشيخ الاول من ذي الحجة ليس فيها اي من هذه المزايا. فليس فيها اغلاق لابواب النار ولا فتح ابواب الجنان. ولا تصفية
الشياطين ولا يوجد صيام فريضة ولا يوجد جو عام يساعد على العبادة. اذا اين السر؟ كيف استطاع النبي عليه الصلاة والسلام ان ينقل الصحابة نقلة نوعية في هزه الايام. بحيس ان ادائهم في ايام العشر يكون يمكن زي ادائهم او اكتر في رمضان
نمسك الحديس دوت لازم يركز فيه كويس. لان الحديس حديس هزا الحديس المشهور له مفتاح. اذا لم يكن عند الانسان مفتاح الحديث فلن يعمل بهذا الحديث ابدا. مفتاح فيه مفتاح للحديس دوت. والنبي عليه الصلاة والسلام كلماته مقصودة. هو يعني
صلى الله عليه وسلم ما يقول وهو يعني الكلمة اللي بيقولها عارف رايحة فين. وعارف بيكلم مين. ازاي نقل الايام دي نقلة نوعية في قلوب الصحابة هي كلمة واحدة في الحديث. كلمة واحدة في الحديث. مين يقولها لي؟ مم
لا. احب احسنت. احب. هي دي الكلمة. هو ده السر اللي في الحديس. هو ده السر اللي خلى الصحابة عامل مع الايام دي تعامل مختلف. ان هم النبي صلى الله عليه وسلم تقدر تقول كده في بلدي اتكلوا مع الايه؟ على الزرار. الزرار اللي بيخلي اي حد يجري
اول ما يسمع كلمة ايه؟ احب دي. دي بتتحول عندهم لطاقة غير عادية. وهو صلى الله عليه وسلم متعمد ان هو يقول الكلمة دي بالذات. طب ما كان ممكن يقول ان
ان امام من ايام العمل الصالح فيها افضل. آآ احسن اكثر ثوابا. لكن هو قال كلمة مهمة. احب الى الله من هذه الايام. دي القضية لو انت لو المفتاح ده مش عندك الكلام ما لوش لازمة. الكلام الكتير ما لوش لازمة. هو مفتاح
عندك يكفيك في درس العشر الاول من ذي الحجة الحديث ده بس. هو النبي صلى الله عليه وسلم لما كان بيقول للناس كان بيقول لهم ايه؟ هو الحديث بس خلاص ما فيش بقى درس وخطبة
خلاص هو الحديس. طالما كانوا بيشتغلوا بحديس واحد ازاي؟ لان هم عندهم المفتاح. كلام كتير وانت ما عكش المفتاح مش هيجيب نتيجة. حديس واحد ومعك المفتاح هتلاقي اثر المفتاح ده بكرة او يمكن من الليلة دي لان الليلة اول قيام من ليالي العشر لي الاول من ذي الحجة. احب. طيب احب
دي لما قلنا النبي صلى الله عليه وسلم اتك على الزرار بتاع الصحابة او عرف مدخلهم منين؟ هو المدخل دوت اتعمل ازاي؟ المدخل ده هو اللي مربيه في الصحابة. صلى الله
عليه وسلم ومن قبل ذلك تربوا في القرآن عليه تربوا في القرآن عليه. هتجد ان ربنا بيتعامل مع الناس بالطريقة ديت في القرآن. والنبي عليه الصلاة والسلام كان بيتعامل معهم بالطريقة ديت. طريقة ربط العمل بالمحبة. ربط القلوب بالمحبة. ربط الثمرة بالمحبة
فتجد في القرآن تعال نشوف القرآن ازاي ربى الصحابة على ان كلمة احب دي لازم تخليك تجري. احب دي لازم تخليك تتفاعل بسرعة ما ينفعش اسمع كلمة ربنا بيحب او بيكره وما تتأثرش. لازم اربيك على دي. ولازم التربية تكون على المحبة. فكان طريقة القرآن رائعة
في تربية الناس على المحبة قال تعالى قل ان كان اباؤكم وابناؤكم وازواجكم وعشيرتكم واموالكم اقترفتموها وتجارة تخشون كسادة ومساكن ترضونها احب اليكم من الله ورسوله وجهاد في سبيله تربصوا حتى يأتي الله بامره. والله لا يهدي القوم الفاسقين. لاحظ ان ربنا جعل اي حد يحب اي حاجة من دول
اكتر من ربنا او اكتر من النبي عليه الصلاة والسلام توعده بالعذاب الاليم. ووصفه بالفاسق سماه فاسق قال والله لا يهدي القوم الفاسق. ليه؟ عشان انت بتحب ابوك اكتر من ربنا. عشان بتحب مراتك اكتر من ربنا. عشان بتحب فلوسك اكتر من ربنا
طب ايه المشكلة؟ هقول لك المشكلة. بس لازم نفهم الاول ان هنا المقارنة في قدر المحبة وليس في نوع المحبة يعني ايه الكلام ده؟ الكلمة الموضوع ده مهم عشان هيفهمك الاية الجاية. اللي هي والذين قال ومن الناس من يتخذ من دون الله اندادا يحبونهم
حب الله والذين امنوا اشد حبا لله. لاحز وصف في الاية التانية الموضوع ده بالانداد. قال ومن الناس من تغن دون الله ايه اندادا. ثم قال يحبونهم كحب الله. طب والاية الاولانية ليه ما سمهمش انداد؟ الاب والاخ والام والكلام ده والاموال
ان الاية دي بتتكلم في حاجة والاية دي بتتكلم في حاجة تانية. ازاي؟ افهمني بس. محبة ربنا لها نوع. انا لما بحب ربنا هل في حد بيحب آآ ربنا زي بيحب باباه مسلا نوع المحبة؟ اكيد كل واحد فينا فاهم ان حب ربنا ده حاجة تانية
حب ربنا هو حب مقرون بالاجلال. مقرون بالتعظيم. مقرون بالخشية. مقرون بالانقياد. مقرون بالذل مقرون بالانكسار حب له نوع معين كده. لا يمكن ان يكون لاحد. كلنا فاهمين ان حب الزوجة غير حب ربنا
النوع بتاع حب ربنا غير النوع بتاع حب الزوجة والاولاد والاب والام. ربنا بيتكلم في الاية التانية اللي هي بتاعة الاندات دي ان المشركين حبوا الانداد بنفس نوع حب ربنا. لزلك كانوا مشركين يعني بمعنى
ان اللي يحب حد نفس نوع حب ربنا يكفر بالله. ولو بيحبه مقدار قد كده. يبقى لو صرفت المحبة لاي احد باي كمية فهو كفر بالله. ليه؟ لان المحبة دي عبادة لا تجوز الا لله. فاللي يحب حد
زي نوع محبة ربنا يبقى زي اللي سجد لغير ربنا. وزي اللي ركع لغير ربنا. وزي كده بالزبط. يبقى ده شرك زلك ربنا اتكلم في الاية التانية عن اللي بيحبوا الانداد كحب الله. يعني بنفس نوعية حب ربنا. فلزلك سماهم اندال
يبقى احنا فهمنا ان في نوعين حب في حاجة اسمها حب مع الله وفي حاجة اسمها حب عادي فطري اللي احنا فاهمينه حب طبيعي بيسموه. بيحب الاكل بيحب الشرب بيحب الفلوس بيحب ماما ويحب بابا. حب عادي. الحب اللي احنا فاهمينه. الحب ما فيهوش اجلال وتعظيم والكلام دوت. لا لا
الحب نوع تاني. طب الاية اللي بقى اللي احنا بنتكلم فيها دي بيتكلم في ايه؟ بتتكلم ان المحبة دي امتى تبقى حرام مع انها مش مش نفس محبة ربنا. هي دي نوع ودي ايه؟ نوع تاني. تحب بابا؟ غير غير بحب ربنا. بتحب الفلوس؟ غير بحب
خالص. كأن المعنى ان ما فيش مشكلة حب اللي انت عايزه. بس الكمية ما تزدش عن كمية حب ربنا. مش النوع دلوقتي. نتكلم في الايه؟ في الكمية. هم قال الاتنين حاجة مختلفة. ده حاجة وده حاجة. بس دي
ايه وزن دي لها وزن. ما ينفعش وزن دي في يوم من الايام يزيد عن وزن دي. طب لو وزنها زاد؟ ما تبقاش شرك برضه لان دي نوع ودي نوع
لكن تبقى حرام. يبقى المحبة دي حرام. لو حد حب مراته اكتر بيحب ربنا فهذا حب محرم. لو حد حب بابنه اكتر ما بيحب الرسول عليه الصلاة والسلام فهذا حب محرم. لا يؤمن احدكم حتى اكون احب اليه من ولده
ووالده والناس اجمعين. لا يؤمن الايمان الواجب ولا يتحقق عنده الايمان الواجب بل يكون عنده معصية. معصية في هذا الايمان وهي انه احب احد اكتر بيحب الرسول. واخد بالك من المجزئية ديت؟ يبقى الاقيها بتكلمنا فين؟ بتكلمنا ان انت
حتى المحبة العادية العادية. عشان نتكلم بقى في الندية ومحبة الانداد والمحبة الشركية لأ. المحبة العادية ما ينفعش تحب اي حاجة اكتر ما تحب ربنا خالص ولا حاجة ولا حاجة. ليه؟ علشان قضية المتابعة دي والطاعة. علشان لما يتقال لك ربنا بيحب تبقى على طول نمرة واحد عندك
علشان لما تتآمر امرين امر من زوجتك وامر من ربنا والاتنين متعارضين ما تترددش في انك انت تقدم ربنا زوجتك عايزة تلبس لبس معين حرام وانت بتقول طب اعمل ايه بحبها مش عايزني ما اقدرش ازعلها يبقى انت عندك مشكلة. طب
لا هيغضب. طب اعمل ايه؟ اصل انا باحبها. باعالج نفسك. لانك انت عندك مشكلة في المحبة كده. ولادي عايزين يتفسحوا في حتة حرام. وآآ المصممين وزعلانين وهيزعلوا ما اقدرش ازعلهم. اصل انا بحب ولادي قوي. اهي بتحب ولادي بس دي حاجة مش كويسة اللي انت بتعمله دوت. هذه محبة فيها اشكال
لانك انت قدمت محبتهم على محبة الله جل وعلا. الله يغضب ازا انت فعلت زلك. ازاي تقدم رضا الاولاد على كده الله. يبقى انت عندك مشكلة في المحبة لازم تعالجها. وربنا بيقول للناس دي فتربصوا. حتى يأتي الله بامره. واحد بيحب الفلوس قوي وبيقول لك
ما اعرفش انا ابقى ما انا عارف ان انا ببيع حاجة حرام وعارف شغلتي فيها مشاكل بس انت عارف يا شيخ الفلوس برضه لها حلاوتها نقول له انت عندك مشكلة والله
لو بتحب ربنا اكتر من الفلوس ما تتردد ابدا. في انك تترك المحرم دوت. هي كده بقى. احنا بقى دلوقتي عندنا انواع جديدة من منافسات بقى عندنا فيسبوك قصاد قيام ليل بقى عندنا مواقع تواصل قصاد ورد
القرآن ده فيه حاجات جديدة ما بقاش فيه اب وام والاموال بقى محتاجين كاننا بنقول مش اية يعني قل ان كان الفيسبوك قل ان كان انا الواتساب قل ان كان كل شادي احب اليكم من الله ورسوله وجهاده في سبيله فتربصوا فتربصوا. لان الانسان فعلا
هزه الاشياء على طاعة ربنا. ممكن واحد يقعد قدام البتاع. انا ما ينزلش يصلي في المسجد. ممكن يقعد قدام الحاجة دي. تعدي عليه الليلة كلها. ولا يستغفر مرة واحدة. وهو قاعد اربع ساعات
على النت لغاية ما الفجر ازن. ده احسن احواله هينزل يصلي الفجر. لكن ما سجد لله سجدة ولا ركعة ركعة في كل وقت ده والله يتنزل من عليائه. يقول هل من
من مستغفرا من سائل صاحبنا ما بيسبش الكمبيوتر. فالكمبيوتر ده انت بتحبه اكتر من ربنا. فيسبوك ده بتحبه اكتر من ربنا في مشكلة محتاجة تتحل احنا فاهمين ليه الحديد ما بيأثرش فينا لان احنا عندنا حاجات كتير في حياتنا بنحبها اكتر من ربنا بالفعل
حب النوم حب الاكل حب الراحة حب نفسك حب مزاجك قال عمر للنبي عليه الصلاة الصلاة والسلام لما سمع الحديث قال يا رسول الله والله لانت احب الي من كل شيء الا من نفسي. قال لا يا عمر فعش. دي دي اهم حاجة. دي اللي بتؤمرك
صبح وليل قال الا نفسي. قال لا يا عمر حتى اكون احب اليك من نفسك. دي دي بالزات اهم واحدة ففهم عمر الموضوع فهم ولي قال الان يا رسول الله انت احب الي من نفسك. قال الان يا عمر انت كده وصلت انت وصلت
خلاص لكن طول ما انا في حاجة معدية محبتي يبقى الحاجة دي يوم ما تأمرك هتتجاوز امري انا. وتسمع كلامها هي. يبقى لازم الصحابة كانوا يتربوا على الموضوع دوت. ربنا نمرة واحد في قلبك حب حب لازم يبقى حبه نمرة واحد
ما ينفعش يبقى ما ينفعش حاجة تعديه لكن مية ولا كيفية. طبعا لو كيفية يبقى شرك. لكن لو كمية تبقى زي ما قلنا ايه؟ فعل محرم. لازم الانسان ينتهي عنه
لازم يقدم محبة ربنا على محبة كل شيء. بعد كده ربنا سبحانه وتعالى بين للصحابة الكرام الحب ده آآ ما فيش اي كلام. مش اي حد يقول بحب ربنا. تعال يا حبيبي. تعال وريني بتحب ربنا ازاي. قال تعالى يا ايها الذين امنوا من يرتد
منكم عن دينه فسوف يأتي الله بقوم يحبهم ويحبونهم. اول صفة لهم ربنا يحبهم وهم بيحبوك هو ربنا وبدأ بحبه لهم قبل حبهم له. لان حبه لهم سبب حبهم له. ولانه احبهم قبل ان
في الازل ولانه سبحانه وتعالى الشأن كله الشأن ان يحب لا ان يحب. فكل كل الناس تقول احب الله. ولكن من يحبه الله. هذه القضية. مين اللي ربنا بيحبه؟ مين هنا في المسجد ربنا بيحبه؟ ما يعرفش
الفائز هو اللي ربنا بيحبه. لكن كل اللي في المسجد لو انا قلت اللي بيحب ربنا يرفع ايده ما فيش حد هينزل ايده. لكن لو قلنا مين اللي بيحبه ربنا
هي دي المشكلة. لزلك بدأ قال يحبهم ويحبونه. طب تعال بقى ها مين بقى اللي يحب ربنا واحد؟ صفات اذلة على المؤمنين اعزة على الكافرين. يجاهدون في سبيل الله ولا يخافون لومة لائم
واحد اذلة على المؤمنين. ليه المؤمنين؟ لان المؤمنين بيحبوا ربنا. فلما كان المؤمنون هم اهل الله كانوا احب الناس الى قلوب الصالحين. انا كمؤمن بحب ربنا لازم اكون بحب اي حد بيحب ربنا. والا
ازاي يعني؟ انا باحب ربنا وانت بتحب ربنا وانا ما باحبكش. كيف يكون هزا؟ يبقى انا يبقى انا كداب. لان طبيعي اي حد بيحب ربنا لازم يحب اي في حد بيحب ربنا ويكون حريص على اكرامه. وحريص على خدمته وحريص على التواضع بين يديه. وحريص على ارضائه
اذلة على المؤمنين. مش عشان حاجة الا لان المؤمنين بيحبوا ربنا. عشان انت بتحب ربنا انا بحبك. عشان انت بتحب ربنا انا اكرمك عشان انت بتحب ربنا انا اتواضع بين يديك اذلة على المؤمنين. في نفس الوقت اعزة على الكافرين لان الكافر لا يحب الله سبحانه وتعالى
فكانوا يشعرون دائما بالعز امام الكافر. يعني ايه العز امام الكافر؟ يعني انت حاسس دايما ان انت احسن منه. ان هو مسكين ضائع تائه وانك انت انت اللي ربنا اكرمك ووفقك وهداك ويسر لك الامر. هو الزليل وانت العزيز انت
عزيز من محبة الله وهو الزليل ببغضه لله سبحانه وتعالى. ليس الشأن في آآ الفلوس والحضارة والتقدم المسلم اللي يحس قدام كافر مهما كان الكافر دوت عنده مال. عنده امتيازات عنده تقدم. لو مسلم حس في يوم من الايام ان هو
حس ان اللي قدامه ده عزيز والمسلم حس بقدامو بالهزيمة النفسية يبقى المسلم ده عندو مشكلة في المحبة عندو مشكلة مع ربنا هو كده مش مرتبط بربنا. لان الذي يرتبط بالله لا يمكن ان يشعر باي زل امام احد كافر ابدا. مهما تغيرت
الدنيا مهما افتقر المؤمن واقتنى الكافر مهما كانت الدولة للكافر وليست للمؤمن. ما يوجد ابدا الشعور ده منفصل يعني الهزيمة والفخر والكلام ده ما لوش اي علاقة بالعزة العزة امر نفسي امر نفسي نابع من علاقتك بالله جل وعلا. لزلك قال تعالى
عن المنافقين يقولون لئن رجعنا الى المدينة ليخرجن الاعز منها الازل يقصد المنافق انه الاعز وان النبي عليه الصلاة والسلام بالله هو الكلمة السانية. قال ولله العزة ولرسوله وللمؤمنين ولكن المنافقين لا يعلمون
هذه جملة اسمية تدل على الثبوت ان هذا الامر ثابت. النهاردة بكرة امبارح اول امبارح بعد بكرة لله العزة ولرسوله وللمؤمنين ولكن المنافقين لا يعلمون. الكافر هيفضل معتقد ان هو احسن منك. هو ما يعرفش حاجة. ما يعرفش ان هو مسكين. ما يعرفش ان انت بتبص له بنظرة شفقة
رحمة ما يعرفش ما يعرفش ان انت تبص له ان هو صعبان عليك. رغم ما عنده من الدنيا والاموال والتجارة والتقدم واحنا تعبانين وفقراء ومهزومين وكل حاجة بس انا ببص له حاسس ان هو مسكين. لو مات على ذلك ماذا سيصنع هذا المسكين؟ ماذا ستصنع له الدنيا وما فيها
مازا لو قال لو قال ان الله سبحانه وتعالى لو انه طلب من الله ان يفتدي نفسه بملء الارض زهبا فرد طلبوا ولم يقبلوا مازا صنعت له الحضارة؟ انت تنظر له كأنه مسكين. انا مش بعزي نفسي واقول ان احنا ايه كويسين كده خلينا كده مضيعين ما فيش حضارة. لا
انا بقول ده لو افترضنا اسوأ احوالنا انت العزيز وهو الزليل. ازل اعزة على الكافرين. ثم قال جل وعلا يجاهدون في سبيل الله. طب الجهاد ده ليه؟ محبة برضو. ايه علاقته بالمحبة؟ لان المؤمنين لما داقوا حلاوة المحبة
طمعه ان كل الناس تدوقها زيهم. وصعبان عليهم ان في حد ما يعرفش حب ربنا. ما داقش حب ربنا نفسه كل الناس تجرب الموضوع دوت. فكان بيبذل وقت وجهد ومال علشان يوصل للناس مين ربنا. اعرفوا
ربنا وحدوا ربنا اعبدوا ربنا. حبوا ربنا. حاجة جميلة نفسي تجربوها. فكانوا بيجاهدوا في سبيل الله. ليه؟ علشان الحب ده يوصل لكل انسان على ظهر الارض. لان هم ما عندكمش احتكار للحب. ما هو حبهم لله فخليهم بيسعوا ان كل الناس تحب ربنا لان
ربنا يحب ان الناس تعمل كده. فلما كان ربنا يحب ان الناس تحبه كان يسعني ان ينشروا هذا الحب في الناس. طب هننشره ازاي؟ بالدعوة بالجهاد بالكلمة الطيبة لزلك من علامات المحب الصادق انه ازا رأى ما يغضب
الله لا يستطيع ان يصبر. لابد ان يتدخل. فكان المؤمنون يأمرون بالمعروف وينهون عن المنكر. حقيقة ان العبادة دي هي فرعن المحبة. لان الانسان لا يمكن ان يجد نفسه في نفسه اجتهاد. في الامر
الامر بالمعروف والنهي عن المنكر الا لو كان فعلا بيحب ربنا. ولما بيشوف حاجة تغضب ربنا ما بيعرفش يسكت. لازم يغير الحاجة اللي بتغضب ربنا دي ولو بلسانه حد. ولو بقلبه لو عجز باللسان. لكن يسكت يبقى مستريح عادي ما فيش مشكلة ما
يبقى كده. دي من علامات المحبة. مش ليس يجاهدون في سبيل الله فقد الجهاد الايه؟ الاكبر وبتاع. لا ده ده بيجاهد بالكلمة. يجاهد بالخطبة. بيجاهد بالورقة تجاهد بالكلمة بالنظرة بالايد بيجاد بكل حاجة يقدر عليها. والجهاد ده مش مش عبء عليه. الامر اصل الدعوة دي صعبة. اصل اكلم الناس ازاي
اصل ما بعرفش اكلم الناس الموضوع مش ما اعرفش واعرف. ما انت في كل حياتك بتعرف تكلم الناس. اشمعنى في دي ما بتعرفش تكلم الناس لو قلنا لك النهاردة في سرقة شركة تسويق وهتدي السماسرة بتوعها مبلغ ضخم جدا هتقول لي طب ولا وريني هنروح نتدرب
امي بس ادوني بس البتاع ده ويفهموني كلمتين كده ما لكش دعوة. هتلاقيني هتعامل ويجيب ناس وزباين انه بيحب الفلوس. قالوا له في فلوس جامدة لو جبت من زمان واحد في المية من تمن الشقة وبتاع هيتحول لمسوق بارع رغم ان هو نفسه اللي بيقول لك ايه ما بعرفش اكلم الناس. اصل انا ما اعرفش اشتغل في الدعوة اصلا
ما عنديش اسلوب كده. يا عم الحاج هي مسألة مسألة حب ما تشتغلش نفسك بقى. انت حبيت الفلوس رحت اتدربت وعرفت تكلم الناس في الايه؟ في الشقق اللي انت ما كنتش بتفهم
في اي حاجة. طب انت عارف عن ربنا كل حاجة. ما تعرفش تكلم الناس عن ربنا؟ ما تعرفش توصف لهم ربنا؟ ما تعرفش تحببهم في ربنا ازاي؟ يبقى فاقد الشيء لا يعطيه. طالما انت مش قادر تدي يبقى انت ما عندكش ما تشتغلش نفسك. ما تقولش انا باحب ربنا بس موضوع الامر وافعل المنكر ده مش عارف اعمله
بيقول انا عندي مشكلة في المحبة عشان نبقى صادقين ايه؟ مع بعضنا. يجاهدون في سبيل الله؟ قال ولا يخافون لومة لائم. في الطريق الى الله سبحانه وتعالى لابد ان تتعرض لمشاكل. هتجد الناس دي تسخر منك. تستهزي بك. تشتمك. تقول لك انت بتعمل في نفسك كده ليه
سايب بيتك سايب عيالك وقاعد تشتغل قاعد في المسجد وقاعد بتصلي وقاعد شغال في الدعوة وقاعدين تلزقوا ورق وقاعدين تكلموا الناس ولا حد معبركم ولا حد اصلا كان بيحبكم. وانتم اصلا الناس كلها مش طايقاكم. انت بتعمل نفسك كده ليه؟ ما تريح دماغك. ما تمشي جنب الحيط. ويقعد يقطع
فيك سخرية استهزاء وتثبيط كل ده ولا ييجي معك اي سكة. شغال زي القطر. ليه؟ لان ثم لا يخافون لومة لائم. ليه؟ لان هم بيحبوا ربنا. واللي بيكلمهم مش فاهم. وعمره ما هيفهم
لغاية ما يحب ربنا زي ما بنحبه. ساعتها هيعرف احنا كنا بنعمل كده ليه؟ ليه كنا بنصرف فلوسنا وقتنا وبنضحي بمجهود وشغل ونيجي على بيوتنا. ليه؟ عمرك ما هتفهم. الموضوع ما بيتوصفش
الموضوع لازم يتجرب. الحب ما بيتوصفش. الحب بيتجرب. ما الانسان كل ما كان بيحب ربنا اكتر كل كل ما كانت انتقادات الناس له دي ما تأثرش فيه. لو وجدت ان انتقادات الناس فيك سبطتك يبقى بردو عندك مشكلة في الايه؟ في الحب
اصل آآ شيخ اصل مش هينفع. ليه؟ اصل الناس بتألس علي. اصل شيخي اصل آآ الموضوع ده كل شوية يكلموني وابويا وامي واخواتي واصحابي بقول لك يا شيخ فكني من الموضوع ده بالله عليك. مسكين. لو كان حبك صادقا ما فعلت ذلك. انت الان
ان تخف له وانت نائم. ولا تبالي اصلا بهذه الامور. كمل في طريقك عادي. مش هتحب ربنا؟ مش ربنا راضي عنك؟ مش ربنا بيحب اللي انت بتعمله ده انت بترضي هو اللي انت بتحبه راضي. تفرق معك ايه الناس بقى؟ يبقى انت ازا بتحب الناس اكتر يحب ربنا. خليك صريح
طالما انت قدمت ما يرضيهم على ما يرضي الله سبحانه وتعالى. مش كده ولا ايه؟ ان الراجل آآ عبدالحليم قال لهم بتلوموني ليه مش كده؟ عملها اغنية بحالها. بتلوموني ليه؟ مش كده؟ بس قال لهم ايه؟ قال لهم لو شفتم عينيه
مين قديه؟ حتقولوا انشغالي وسهر الليالي مش كتير عليه. بتلوموني ليه بقى ها ركز معي ما تقوليش بقى الشيخ عم الشيخ بيسمع اغاني الله يكرمك اسمعها في تالتة ابتدائي يعني ارحمنا بقى. ماشي؟ بس هي دي حاجات معششة دي
ما تطلعش. اتنين خلاص ده العقلية المصرية انتهت. بس هو الراجل صريح يعني. هو قال لهم انا مستوعب انتم بتلوموني ليه؟ لان انتم ما شفتوش عينيه حلوين قد ايه؟ لو شفتم الست الطيبة دي ما حدش
شيكو هيقولي انت سهران ليه هيقولي والله الموضوع يستاهل فعلا انك انت تسهر عشانها انك تعد النجوم وتتهبل وتتجنب ده مخلوق بيتكلم عن مخلوق واحد بيحب واحدة في الحرام. فما ظنكم برب العالمين؟ ما يعرفه المؤمنون
عن رب العالمين. يخليهم لا يخافون لومة لائم. ونقول للناس انتم لا تعرفون الله. لو ما لمتونا ابدا. لو احببتموه لم تلومونا ابدا. كنتم عرفتم احنا ليه بنسهر؟ وليه بنتعب؟ وليه
ابزل اموالنا ووقتنا وليه احنا بنستحمل السخرية والاستهزاء؟ احنا بنحبه وهو نحب ان احنا نعمل كده. موضوع يرضيكم او ما يرضيكمش؟ ده نحن لا نبالي بزلك. ولا يفرق معنا ولا
لا يهمنا ما الاخت لما تلبس نقاب مسلا تجد الناس تسخر منها وتجد الناس تعاتبها ما بتهزمش نفسيا ما تروحش ان هي تقول لك قلع وخلاص بقى اعمل ايه؟ الناس هيزعلوا. لا يخافون لومة لائم. الاخ لما يلتزم ويحافظ على الصلاة في المسجد
ويبتدي يترك اصحابه ويبتدي يقطموه ويكلموه. ما ينبغي ان يهزوا هذا. طب ايه علاج كل دوت؟ علاج كل ده انك تحب ربنا هقول لك ازاي بس هو ده العلاج اللي هيخلي كل مشاكلك في الدنيا تتحل. حب ربنا صح. حبيته صح كل حاجة في حياتك هتسلك
انا عايز اقول لك القرآن ازاي كان بيربي الناس. بيربيهم على ايه؟ محبة المشركين للانداد. اقل بكتير كثير جدا من محبة المؤمنين لله. ليه؟ قال تعالى والذين امنوا اشد حبا لله. ليه؟ لان المشرك
احب حبا مشتركا فصار حبه موزع على الله والانداد. واما حب المؤمنين فحب واحد لواحد فكان حبا خالصا فلا يمكن ان يكون الحب الخالص مثل الحب الموزع. فالحب الخالص اعلى بكثير
كلما خلصت محبتك لله كلما كان هذا اعظم عند الله جل وعلا. ضرب الله مثلا رجلا فيه شركاء متشاكسون ورجلا سلما لرجل. هل يستويان مثلا؟ الحمد لله. بل اكثرهم لا يعلمون
واخد بالك يبقى ديت المسألة ايه؟ مسألة المحبة في القرآن. تجد قوله تعالى قل ان كنتم تحبون الله فاتبعوني يحببكم الله ويغفر لكم ذنوبكم. تربية بتحبوا ربنا اتبعوا محمد عليه الصلاة والسلام. من كان صادقا في المحبة فان علامة ذلك ان يكون صادقا في الاسلام
فاذا لم يكن متبعا فلا تدعي المحبة. لان افعالك تكذب ذلك. وكل يدعي وصلا بليلة وليلة لا تقر لهم بذاك. وكل يدعي وصلا بالمحبة. والله لا يقر لهم بذاك. لا يقر لهم بذاك. لان
انه جعل لزلك علامات وامارات. منها الحرص الشديد على حسن التأسي برسول الله صلى الله عليه وسلم. الموضوع محبة. ما تقوليش بقى معلش اللي بيحب لعيب كورة بيحلق حلقته بيلبس فانلته. اللي بتحب الممسلة بتعرف كل حاجة عنها. راحت فين وجت منين واتجوزت امتى واتطلقت امتى وخلفت امتى وراحت
حط في السر فين وراحت جت منين وطلعت فين وسافرت ورجعت والمؤتمر والجايزة اتسرد لك حياتها كلها. عشان بتحبها ما تقنعنيش ان في واحد بيقول انا بحب النبي عليه الصلاة والسلام اكتر من كل حاجة في حياته حياتي وما قراش السيرة على بعضيها مرة
ما تشتغلش نفسك. لا يمكن واحد يدعي انه بيحب النبي عليه الصلاة والسلام اكتر من كل شيء وتقول له خلصت كتاب في السيرة يقول لك لأ. ازاي؟ اكتر واحد بتحبه ما فكرتش تقرا سيرته مرة ومن كتاب صغير حتى
ازاي؟ الموضوع محتاج صدق مع النفس ومراجعة. تمام؟ طيب. النبي عليه الصلاة والسلام. ازاي ربى الصحابة على قضية المحبة دي؟ اللي هي اصل الاصول لو خلصت كل حاجة هتخلص. قال لهم عليه الصلاة والسلام ثلاث من
كنا في وجد بهن حلاوة الايمان. ان يكون الله ورسوله احب اليه مما سواهما. وان يحب المرء لا يحبه الا لله وان يكره ان يعود في الكفر بعد اذ انقذه الله منه كما يكره ان يقذف في النار. خد بالك قال لهم ان حلاوة الحلاوة دي مرتبطة بالايه
الحب. شف التحفيز. ما هو دلوقتي انا انا تعبان في معاني الايمان. ايمان عايز صلاة وعايز مجهود عايز صدقة وعايز بر وعايز حج الموضوع مجهد. طب انا اشتغل وتعبان؟ لا ده قال لهم ده على فكرة الايمان له حلاوة. طب انت الحلاوة دي حس بها. حالة واحدة بس. ان يكون ربنا والنبي عليه الصلاة
والسلام. احب اليك من كل شيء. طب ايه علاقة ده بالحلاوة؟ تعال اضرب لك مثال؟ هتفهمني على طول. ايه ايه يعني ان هو ربنا يكون احب الي. ايه فين بقى فين الحلاوة في كده؟ اضربها لك في مسال وارجع لك تاني. ما تقول لي طب ما الايمان اصل فيه مشقة ما ماشي ما هو. جميل بس انا باتعب برضو
فمنز الفجر متكدر وبروح الدرس تعبان الصراحة وقيام الليل يعني بحس ان انا برميه يعني من على برميه كده بصليه وخلاص وعايز انجز وبصوم كده عشان الدنيا صايمة ما هو خلاص والاخوة قالوا لنا لازم نصوم وعاملين افطار في المسجد ولازم قالوا لنا الصايمين بس ييجوا فقلت اصوم يعني فاهم؟ لا انا انا عايزك امتى هتحس
الحلاوة هقول لك انا مسال. هتقول لي الايمان له نوع فيه مشقة شوية. اه. فيه مرارة شوية اه. تعال بقى المثال. مثال شخص شخص مريض جدا. مريض جدا. وفيه دوا مر جدا. مر. وهو لما
تاخد الدواء ده بيبقى كويس جدا. والحالة جت له. جات له ليه؟ الحالة جت له. وبدأ يتشنج وبدأ مش عارف ايه وبتاع هيموت وهو على الارض قالوا لهم الحقوني بالدوا. جابوا له الدواء المر جدا. وهو بيشربه بيحس بايه
حلاوة تحس ان هو حلو جدا. طب فين المرارة؟ عدت. هو الحلاوة فين كلمة واحدة الحلاوة في العاقبة. مش في الدوا نفسه. الدوا لسه مر. بس هو الحلاوة جاية له منين؟ هو لسه ما قامش
هو مجرد احساسه ان هو عارف كمان خمس دقايق هيبقى عامل ازاي. خلى الدوا دلوقتي حلو. ممنوع لسه ما خفش. هو تعبان. بس هو بياخده عارف كل مرة بعد خمس دقايق ببقى كويس. فالدواء بقى حلو مش لطعمه لكن لعاقبته. فدي بيسموها حلاوة عقلية. يعني الحلاوة دي جت منين
من عقله لهذا الامر. الامر ده بيخليني كويس. فبقى حلو. حتى لو هو مر. نرجع تاني للايه بتاعنا. امتى ازاي علاقة الحلاوة بالايه؟ بالحب. انا دلوقتي احنا قلنا الراجل طب نفترض ان دي تكمل نفترض ان
الراجل ده كان عنده طعم الحاجة اهم من صحته. كان هيبقى الدواء عنده حلو؟ لا تحس انه مر. ما كنش هياخده. يقول لك مش عايزه. ان شاء الله ما خفيت. بس ما اخدش الدواء ده. شف الناس كده. يقول لك بيقول لك ايه؟ والله ما مش عايز اخف. بس مش عايز الدواء دوت
ما حبوش يبقى هو كده عنده الطعم مقدم عنده على الصحة. لو الصحة عنده مقدمة على الطعم هيبقى الدواء حلو ولا مش حلو؟ هيبقى حلو صح. هو نفس الدواء. اتنين خدوا واحد قرفان منه وواحد حلو بالنسبة له. ارجع بقى. انا دلوقتي بقوم الليل. عشان
قم الليل هترك الايه؟ النوم. قيام الليل ده لله. والنوم دوت راحة ولنفسي. لو ربنا احب الي من نفسي ومن راحتها هيبقى قيام الليل ده على تعبه حلو. حلو ليه؟ عشان العاقبة. عشان
انا بحس في قيام الليل ده بتلمس الدرجات. والاجور ورضا الله واطلاعه علي الذي يراك حين تقوم وتقلبك في الساجدين. لما يبقى عندي الصيام لما ربنا يبقى احب الي من الاكل
هيبقى الصيام حلو. رغم ان هو مؤلم في الصيف. متعب في الصيف. لكن ربنا احب الي من الطعام والشراب يا رب فهيبقى على مرارة الصوم حلو. مش لان انا ما بتعبش لكن لان انا بفكر في العاقبة. بفكر في السبعين سنة اللي بعدتهم النهاردة
عن نار جهنم. بفكر في ان ربنا بيطلع علي الان ولعله الان كتب لي الرضا. واقعد افكر في قول الحوراء للرجل في الجنة كما جاء في بعض الاثار قالت يا ولي الله اتعلم متى زوجني الله لك؟ فقال متى يا امرأة؟ قال ان الله اطلع عليك
في يوم صائف شديد الحر فرآك صائما فذاك اليوم الذي زوجني اياك. فانت تفكر في حاجة كده. تتلمس الايه الحسنة بيبقى الصيام ايه؟ حلو. الحلاوة دي حلاوة حقيقية ولا حلاوة عقلية؟ حلاوة عقلية يعني؟ يعني انت بسبب العاقبة
لكن سيظل الامر فيه تعب. اه تعب بس تعب بدني فقط. اما نفسي فلا اما نفسي فلا. طب وبتوع المعصية لا طبعا المعصية عندهم تعب بدني ونفسي. قال ان تكونوا تألمون البدني ده فانه ايه
يعلمون كما تألمون. لكن النفسية وترجون من الله ما لا يرجون. هي دي القضية. ان المؤمن بيطلب اطلب شيء طريقه صعب سلعة الله غالية لكن حلم حلو نفسيا متعب بدنيا حلو نفسيا
لكن المعصية متعبة بدنيا مؤلمة نفسيا. ومن اعرض عن ذكري فان له معيشة ضنك. شف النبي بيربيهم على ايه؟ يعني عايز اقول يقول لك الفايدة عايز تلتزم بتبقى مبسوط لازم تحب ربنا. والا هتفضل ملتزم وانت تعبان. هتفضل ملتزم
وانت قاعد تزق في نفسك. زق في نفسك. قلت له يا شيخ هو فين حلاوة الايمان والكلام بتاع السلف ده؟ انا الواد نشف. مش فاهمة بقى لك سنين لازم ما دوقتش الحاجات ديت. يمكن دوقتها مرة في عمرة مرة في رمضان بتاع. بس الناس بتتكلم ان ده العادي بتاعهم. في ايه؟ هو ايه المشكلة؟ بصلي كتير وبصوم كتير
ما لهاش علاقة بكتير. المفتاح فين؟ الحب. حب ربنا اكتر من الاكل والشرب والنوم ونفسك. والله العزيم كل عبادة هتبقى زي الشهد. بس انت مشكلتك قاعد بتكتر في الكميات لكن لسه برضو بتحب نفسك بتحب الاكل وبتحب الراحة وبتحب النوم
بيحب ربنا عشان كده عمرك ما هتحس بالايه؟ بالحلاوة ديت. النبي عليه الصلاة والسلام يقول للصحابة احب الاعمال الى الله سرور تدخله على مسلم. شف بيربطهم بايه؟ يقول لاشج عبد القيس الراجل الطيب ده اللي جاي مع القافلة وكان سيد القافلة. وبعد كده قاعد بقى هم
نزلوا كولوم جريوا على النبي عليه الصلاة والسلام وقعد يلم الابل وبتاع ويربطهم وراح استحمى ولبس. وجه للنبي عليه الصلاة والسلام مية مية. فهو النبي متابعه من بعيد. لقى راجل
محترم كده والناس كلها جت جري وهو قاعد يخدمهم. هو سيدهم. فقال عليه الصلاة والسلام ان فيك عايز يكافئه. ايه المكافأة الجامدة بقى اللي هيديها له؟ هيقول له كلمة لكلمة السر
ان فيك خصلتان يحبهما الله. الله اكبر. قال الحلم والاناة. الراجل عايز حاجة اعلى. قال يا رسول الله الصفتين جبلت عليهما؟ ام اكتسبتهما؟ اكتسبتهما؟ قال بل جبلت عليهما. قال الحمد لله الذي جبلني على ما يحب. يعني هو
بيحبني من زمان بقى على كده. طالما دي من الاوضاع في من ايه؟ في من زمان. الراجل طلب المنزلة ليه؟ العالية. النبي عليه الصلاة والسلام يقول احب البلاد الى الله مساجدها
وابغض البلاد الى الله اسواقها. الاخ اللي عايز يروح يقعد في المولات ويقعد كده وخلاص. طب بتعمل ايه؟ وقاعد. هذه ابغض البلاد الى الله الأسواق طب يعني ايه حرام نخشها؟ لا يعني انجز وروح. نازل المكان اماكن يكثر فيها اختلاط يكثر فيها التبرج. يكثر فيها الحالف الكذب
يكثر فيها الغش كل ده موجود. وانت معروف يعني مش محتاج ايه؟ هل يبغض البلاد الى الله؟ يبقى هتخش المكان ده. تخش عايز تعمل حاجة وتمشي على طول. والا هتبقى انت قاعد
طب وانا قاعد جوة قل لا اله الا الله وحده لا شريك له له الملك وله الحمد يحيي ويميت. وهو حي لا يموت بيده الخير وهو على كل شيء قدير. تاخد مليون
حسنة. احب الصيام الى الله صيام داوود. كان يصوم يوما ويفطر يوما. احب القيام الى الله قيام داوود كان ينام نصف الليل ويقوم ثلث الليل وينام سدس الليل. مين يعرف يعملها دي
ده احب حاجة لربنا. يلا يلا. دي احب حاجة لربنا. اطلع بقرار. انك تجرب مرة تانية اعمل احب حاجة لربنا. حاول مرة واحدة كده. حس بها مرة. اذا احب الله قوما ابتلاهم. فكان البلاء
يعني زي زي العسل بالنسبة للمؤمنين. لان دايما لما دايما واحد يبتلى بالناس بيقولوا له ايه؟ انت اكيد ربنا بيحبك. دي بتخليه بص طاير كده بالبلاء. يقول لك يا ريته ما يروح. واخد بالك؟ هو ايه اللي بيخلي المؤمنين على كل البلاء اللي فيهم ده؟ ما تجدش تقريبا يعني
نسبة الانتحار تكاد تكون صفر في المية. صفر في المية. رهن بلاد تانية نسبة الانتحار فيها تبقى يعني ارقام كبيرة. ارقام كبيرة ناس اعداد وناس اغنيا وناس لان المؤمن عارف ان البلاء دليل على الايه؟ على المحبة. فدي خلت العملية زي الايه؟ زي العسل بالنسبة له. عادي مش مشكلة. طالما المهم ربنا بيحبني خلاص كل
كل حاجة ايه سهلة. احب الاسماء الى الله عبد الله وعبدالرحمن. والنبي عليه الصلاة والسلام بقى اداهم درس عملي قوي جدا. لما وقف قدام المهم وقاعد يدعي وهم سامعينه يقول اللهم اني اسألك حبك وحب من يحبك. وحب كل عمل
يقربني الى حبك. فكان تربية عالية قوي. لما حفزوا ايه ده هو؟ هو الحب ده بيتطلب الحب ده مطلب كبير فعلا. كل الدعاء ده اللهم اني اسألك حبك وحب من يحبك. وحب كل عمل يقربك
كوني الى حبك. فكان الصحابة تفاعلوا بقى مع الموضوع دوت. ده المحور التالت معي. هو ازاي الصحابة تفاعلوا مع قضية الحب دي؟ ازاي ايه اسرت فيهم؟ مسال ابن مسعود رضي الله عنه جاي للنبي عليه الصلاة والسلام عايز يسأله سؤال عادي فلقى نفسه بيقول يا رسول الله
اي العمل احب الى الله؟ اي العمل ايه؟ احب الى الله. فقال عليه الصلاة والسلام الصلاة على وقتها ان صوت قال ثم اي؟ قال بر الوالدين. قال ثم اي؟ قال الجهاد في سبيل الله. لاحز ان هو اختار السؤال ازاي
عايز تعرف الفرق ما بينا وبينهم؟ عمر حد فيكم سأل السؤال ده؟ اشك. احنا بنسأل بنسأل التقليدية. اه ايه احسن عمل اعمله؟ ايه عايز عمل كده يكون سهل كده وحسناته كتير. ايه فضل قيام
ايه فضل صيام ايه حلو. بس عمرنا ما سألنا السؤال ده. لان ده مش مش حاضر في قلبنا. لان الموضوع ده محاضر في قلبه صيغة السؤال نفسها طلعت بديهية كده. ايها العمل ما لوش افضل؟ اي العمل احب الى الله؟ احب الى
ان هو متربي على الايه؟ هو متربي على الحب. يروح النبي عليه الصلاة والسلام لعائشة تقول له اي العمل احب الى الله؟ الله! انت قابلت ابن مسعود؟ لا انتم اتفقتوا على حاجة؟ ولا شفتم. طب انت جبت السؤال ده منين؟ من تربيتك. عليه الصلاة والسلام. هم دول كلهم تلاميز. كل التلاميز
اسألوا نفس السؤال عائشة فجأة تقول جاية تقول سؤال قالت نفس السؤال. قال اي عمل احب الى الله؟ قال احب العمل الى الله ادومه وان قل ادها اجابة تانية برضو زاوية تانية من زوايا العمل الايه؟ الحبيب الى الله. الراجل اللي جه للنبي عليه الصلاة والسلام قال متى الساعة
ما اعددت له قال ما عددت كثير صلاة هو عارف عارف الفايدة فين قال ولكني احب الله ورسوله. عارف ان هي دي المفتاح انا معي المفتاح اللي معه المفتاح ما يقلقش. كده كده الباب ايه؟ هيتفتح معه. حتى لو مقفول دلوقتي بس هي مسألة ان انا ايه؟ افتحه وهيتفتح معي. لكن
ما هوش مفتاح انسى اخبط دماغك في الحيط. فهو بيقول له انا بص انا مش جامد قوي بس معي المفتاح. فالنبي عرف ان هو طالما كده انما قال ايه ؟ السر. قال ولكني احب الله ورسوله. قال انت مع من احببت. انه عارف وانا اشك ان الراجل ده آآ
ليس عنده كثير صلاة ولا صيام. طالما بيحب الله ورسوله ويبقى عنده اكيد. يمكن هو قال الكلام ده تواضع يعني. بس اكيد عنده كثير صلاة وصيام الراجل كان بيصلي بالصحابة في مسجد كده عاملينه لنفسهم. فكان كل ما يصلي بهم يقرا سورة الاخلاص
يا اما يصلي بها لوحدها. يا اما يصلي بصورة وبعد كده يقرا سورة الاخلاص. يصلي المغرب بالتين والاخلاص. وبعد كده القدر والاخلاص. وبعد كده العشاء يصلي الصلاة والاخلاص وعبس والاخلاص وحكاية الفجر يصلي بهم بالنجم والاخلاص والواقعة والاخلاص ايه؟ الناس قالوا له في ايه
هو كل صلاة سورة كل ركعة الكلام ده تعمله ليه؟ قال لهم بصوا يا جماعة انا بصلي كده عايزين تصلوا معي اهلا وسهلا. مش عايزين تصلوا معي؟ مية مية. خلوني مأموم. واتفضلوا حضراتكم صلوا بدالي. بس انا مش هصلي الا كده
من الاخر عشان ابقى صريح معاكم. قال له طب احنا نروح نشتكيك للنبي. عليه الصلاة والسلام. راح للنبي عليه الصلاة والسلام قال له الراجل بيعمل كده كده كده. قال لهم سلوه لما يفعل زلك. هو بيعمل كده ليه
ما حدش فكر يسأله طيب. انت اخدت فيه شمال على طول؟ راحوا قالوا له النبي يقول لك بتعمل كده ليه؟ قال لان هذه السورة فيها صفة الرحمن. وانا احبها وانا احبها ما اقدرش اعدي صلاة من غير ما اقراها. فقال عليه الصلاة والسلام اخبروه ان الله يحبه. كما احب هذه السورة
ما شاء الله. ان عمرك بصيت لسورة الاخلاص بالنفسية دي؟ مشكلة محبة. احنا احسن واحد فينا عارف سورة الاخلاص تعدل ثلث القرآن ماشي جميل. بس عمرك شفتها من زاوية المحبة عمرك حبيت سورة الاخلاص عشان فيها صفة ربنا؟ عمرك حبيت اية الكرسي لان كلها وصف لربنا؟ فرق كبير
بينا وبينهم حتى التربية دي مش تربية نبوية بس التربية دي كانت كل الانبياء كده. كله بيربي اتباعه على كده. ما هو الغلام اللي في قصة الساحر والراهب اتربى على كده. لما الغلام كان يتربى يروح
هو بيسمع كلام يروح للساحر يسمع كلام ضده. وهو لسه صغير مش مستوعب بس هو بالفطرة بيميل للراهن. وعايز يعرف مين صح من الاخر. فلما اردت الدابة دي اللي في الطريق مسك حجر وقال ايه؟ اللهم ان كان امر راهب احب اليك من امر الساحر فاقتل هذه الدابة
هذا الحجر خدت بالك فكر ازاي بص قال ايه ما قالش لو الرابع احسن ولا لأ ان كان امر الراهب احب اليك من امر الساحر هو الراهب ده كان دينه ايه؟ كان مسيحي. ازا من اين تعلم الغلام
هذه القضية من الراهن. ومن اين نتعلم الراهب هذه القضية؟ من تعاليم المسيح. اذا تعاليم المسيح تربي على الحب الحب لذلك بث الراهب في الولد ان يا ابني الحاجة الصح هي الحاجة اللي ربنا بيحبها. طول حياتك تدور على اللي بيحبه ربنا ويعمله
فطلع الولد على طول الترمومتر او او اللي ايه البوصلة متوجهة على ايه؟ على الحب. لو ربنا انت بتحب قراب اكتر من الساحر يبقى انا مع الراهب. التربية دي قديمة. ازا انا عايز اقول الفايدة ان الانسان
لن ينتفع بهذا الحديث الطيب. ما من ايام العمل الصالح فيهن احب الى الله من هذه الايام. حتى يستطيع ان يتمكن من مفتاح الحديث. مفتاح هذا الحديث كلمة احب. من لم يحقق المحبة
صادقة لله جل وعلا فهيهات ان ينتفع بهذه الايام. ومش هيلاقي عنده همة في العمل الا على قدر المحبة اللي عنده فشوف انت هتبقى قد ايه عملك في الايام دي هو ده قدر محبتك لربنا. واعلى الناس عملا في هذه الايام هم اعلى الناس محبة لله
جل وعلا. والمحبة قرينة المنافسة. وكل ما تحب ربنا اكتر كل ما تجد في نفسك رغبة شديدة في منافسة الصالحين اكتر لزلك ابن القيم رحمه الله اراد ان هو يوصف المحبة قال كلام بديع جدا. ابن القيم كتب في المحبة قال
المحبة هي المنزلة التي يتنافس فيها المتنافسون. واليها شخص العاملون والى عملها شمر السابقون. وعليها تفانى المحبون. وبروح نسيمها تروح العابد فهي قوت القلوب وغذاء الارواح وقرة العيون. وهي الحياة التي من
حرمها فهو في جملة الاموات. وهي النور الذي من فقده فهو في بحار الظلمات. وهي الشفاء الذي من عدمه حلت بقلبه جميع الاسقام. وهي اللذة التي من لم يظفر بها فعيشه كله هموم
والام تالله لقد سبق القوم وهم على ظهور الفرش نائمون. ولقد تقدموا الركب بمراحل وهم في سيرهم فيهم واقفون لان هم كانوا بيعملوا العمل بحب. فالعمل الصغير يغلب عملك انت الكبير اللي من غير حب. فممكن يكون نايم على
راشو وانت بتصلي ونومه افضل من صلاتك. لانه نايم بنية وحب. ويريد ان يتقوى على عمل له فيه نية وحب وانت بتصلي بالليل عشان ترميها من عبك عشان تخلص من العبادة ديت. فنوموا افضل من صلاتك. سبقك بالنوم
وانت تكد في القيام. كما قال الشاعر من لي بسيرك المدلل تمشي رويدا وتجيء في الاول تمشي على مهلك توصل قبلنا كلنا. ليه؟ لانك انت عندك محبة. اللي عنده محبة ده يعمل حاجات صغيرة يسبق اللي بيعمله حاجات كتير. ما سبقكم ابو بكر
كثير صلاة ولا صيام ولكن بشيء وقر في صدره. من زلك الايه؟ المحبة. المحبة دي مر الجنيد رحمه الله جنيد من المتصوفة المتسننة الناس الصالحين. كان قاعد وسط مشايخ كبار جدا. كان هو اصغر واحد قاعد ساعتها. جنيه ده راجل قديم جدا
كان اصغر واحد قاعد. فالمهم الموضوع اتفتح. موضوع المحبة ده اتفتح. فبدأ كل واحد يدلي بدلوه في وصف المحبة. كل واحد يقول ايه؟ ايه هي محبة ربنا ويحاول المهم لغاية ما جه الدور عليه. فقالوا هات ما عندك يا عراقي. ما تكلمتش ليه؟ انت من ساعة ما قعدت ساكت يعني. ما قلتش رأيك. ايه المحبة
لما جه الدور على الجنيد تبدل حاله. قالوا مازا تقول في المحبة يا جنيد؟ في محبة الله قال فاطرق الجنيد واخذ يبكي. هي دي الاجابة. ما فيش اجابة ان هي دي المحبة. حاجة ما بتتوصفش. ما تتقلش. حاجة بتبان عليك. بتبان في افعالك. في كلامك
حركاتك. لما تسمع اسم ربنا تبكي. لما بتسمع الزكر تقشعر جلدك يلين قلبك بعد ذلك مش عارف يجاوب بعد كده اضطر يجاوبهم بس ما قالهمش المحبة قال لهم اثرها بقى. لان المحبة النفسية ماتت ايه؟ ما تتوصفش
انما ممكن اقول لك اثرها. الاثر بتاعك عامل ازاي؟ بعد كده مسك نفسه وتمالك ثم قال عبد ذاهب عن نفسه متصل بذكر ربه. قائم باداء حقوقه. ناظر اليه بقلبه. احرقت قلبه انوار هيبته
وصفى شربه من كأس وده انكشف له الجبار من استار غيبته. فان تكلم فبالله. وان نطق فعن الله وان تحرك فبامر الله وان سكت فمع الله. فهو بالله ولله ومع الله. فقال الناس
احسنت يا تاج العارفين تعريف المحبة. هي دي المحبة. المحبة ما بتتوصفش. بان اثرها عليك. عندما تذهب عن نفسك ما في الا الله. تجد نفسك تتكلم تتكلم عن الله. تسكت تكون مع الله. تتحرك بامر الله. فانت بالله ومع
الله ولله وفي الله. ازا كنت كزلك فانت المحب. لو كنت كده هو ده الشخص اللي هيشتغل كويس في العشر الاوائل من ذي الحجة. ما عندكش منزلة المحبة دي يبقى على قد المحبة اللي في قلبك هتشتغل. فنافس الاول في المحبة ابدا
قبل ما تنافس في الايه؟ في العمل الصالح في العشر ايه؟ الاول. طيب السؤال لماذا نحب الله؟ نحبه ليه؟ الاجابة ايه اللي ما نحبوش فيه؟ ايه اللي ما يتحبش في ربنا؟ كل اسمائه كل صفاته
كل افعاله تحب. فهو يحب لزاته جل وعلا. فهو الجميل الذي منه كل جمال يا جماعة الانسان لما بيشوف طفل صغير جميل بيضحك كده وبيعمل حركات مش عارف ايه بيحبه صح؟ ما تعرفش اول ما تشوفه تحبه
ما تعرفش مين وابن مين وبتاع ايه ؟ هو اول ما تشوف صورة بس صورة بنت كده مسرحين لها جميلة وبيضة وبتضحك وبتاع على الفيسبوك بتشوفها كده تروح مشيرها اوعدنا يا رب
فاهم ازاي؟ تحبها جدا تحطها في البتاع وتنزلها. ما تعرفش تحبها ليه؟ وما تعرفش عنها حاجة غير الشكل بس. طب البنت الجميلة التنميلة ديت الولد الجميل ده ده مخلوق من مخلوقات الله. كل جمال في الخلق دال على جمال الله. بل الله تعالى
له الجمال التام الذي لا يتخيله احد. لا يتخيله احد. لزلك قال بعضهم لو ان اهل الارض جميعا كانوا على اجمل رجل منهم كان جمالهم مجتمعا كشمعة وجمال الله امام زلك كشمس مشرقة. فما
ما ظنكم برب العالمين وجماله؟ ازا كان اهل الجنة لما ربنا يقول لهم هل تريدون شيئا ازيدكم؟ قالوا لم تبيض وجوهنا لم تدخلنا الجنة. قال فاكشفوا الحجاب فما اعطوا شيئا احب اليهم من النظر الى وجه ربهم. نسوا كل النعيم اللي في الجنة. حرمين واكل يمين وشمال
شرب مين وقصور مين ؟ ربنا شيء اخر. النظر اليه هو النعيم المقيم الحقيقي التام اول مرة يشوفوا ربهم كده. شيء رهيب. طب ازا ازا كان الجمال بس بيعمل فيك كده في طفل صغير. طب ازا
ان الله هو العليم الذي كمل في علمه. وهو الحكيم الذي كمل في حكمته. وهو الجليل الذي كمل في جلاله. وهو الملك الذي له كل شيء هو السيد الذي ساد كل شيء. وهو القاهر فوق عباده. وهو الظاهر وهو الباطن وهو الاول وهو الاخر. وهو القدوس
الذي تنزه عن كل عيب وعن كل نقص. لا يمسه نصب. لا يمسه لغوب. لا تأخذه سنة ولا نوم. ليس فيه عيب ليس فيه نقص ليس فيه تعب لا يموت لا يفنى لا يبيد. كل الصفات دي ما يتحبش عشانها؟ يتحب لذاته جل وعلا
يتحب لافعاله. فهو الذي انزل الكتاب. انزل القرآن الا يحب لذلك؟ هو الذي قال محمد عليه الصلاة والسلام الا يحب لذلك؟ هو الحليم الذي لا يعجل بالعقوبة. هو الكريم الذي يرزقنا على معاصينا
هو الذي يرحمنا اكثر مما تفعل امهاتنا. كيف لا يحب ونعمه علينا تترا لا تنقطع. السمع البصر الفؤاد الولد المال العافية الاسلام الهداية القرآن الدعوة المسجد حبه جل وعلا. كل دي نعم
ازاي ما يتحبش؟ ايه اللي فيه ما يتحبش؟ يبقى انا لو ركزت جامد في صفاته في افعاله في انعامه ما ينفعش ما احبش لازم احبه جدا وكل ما اركز اكتر في الحاجات دي كل ما اتعلمها اكتر كل ما حبي له يزيد. طب لما اعرف وان تعدوا نعمة الله
لا تحصوها يبقى المفروض محبتي يكون لله ليس لها نهاية. ليس كما انه هو الاخر سبحانه وتعالى فحب المؤمنين قد بلغ الاخر معه جل نعم. اخيرا عايز اديكم روشتة صغيرة. نعمل ايه في العشر الاوائل من ذي الحجة؟ ده ليه
السؤال البديهي. هديك عنوان شوية امسلة. العنوان سهل. دور على كل احنا دلوقتي بنتكلم في ايه؟ في العشر الاول هي افضل الايام. مش كده؟ افضل ايام. يبقى المناسب ان انا اعمل فيها ايه؟ افضل الاعمال. افضل
الايام اعمل فيها افضل الاعمال. مش كده؟ احنا سمينا الدرس ده بطل العالم. بطل العالم هو دوت بقى. اللي هو في افضل الايام هيعمل افضل الاعمال هو ده اللي يطلع الاول انه جمع الاتنين في افضل الايام اختار من الدين افضل الاعمال وركز فيها. وعملها ايه
هي ديت وتتميز فيها ايه هي بقى؟ افضل الاعمال هو كل حديث تجد فيه احب خيركم اقربه احسنكم دور على الاحاديس دي كلها. وشوف الاحاديس دي بتتكلم في ايه ونفزه على طول. هو ده الواجب. مسال. واحد
اي العمل احب الى الله؟ قال الصلاة على وقتها. خلاص اتفقنا. يبقى ازا واحد الصلاة على وقتها. دي اول عمل هنعمله. والمرأة في البيت تصلي بعد الاذان الصلاة على وقتها. ثم ايه؟ قال بر الوالدين مشروع كبير جدا في العشر الاوائل من ذي الحجة انك انت تركز في بر الوالدين
تركز في الوالدين. بمعنى ما ينفعش يوم يعدي من غير ما تعمل حاجة مع الوالد او الوالدة. مرة هدية مرة رسالة مرة زيارة مرة عزومة يعني لازم حاجة. لازم حاجة. مشروع كبير جدا في العشر الاول. ومع الاخوة بيركزوا ايه؟ وقفة
تعوية قافلة طب المسجد؟ طب الصلاة طب الصيام؟ وبعد كده ممكن ما يشوفش امه غير في العيد. يقول لك اه يا ابني ما تعال يا ابني ماما في العيد بقى الله يكرمك. في العيد في العيد
طب قرايبك في العيد في العيد. هو هييجي كل حاجة في العيد ولا ايه؟ طبعا العيد دي كانت الايام خلصت. هتشتغل امتى؟ والناس بقى كمان زوروا يزوروا اهاليهم يوم اول يوم بالليل اللي هو كان خلاص المغرب كمان ايه؟ خلص. يعني اخر يوم في العشرة خلص كمان. يعني حتى لو يعني عايز
حاجة زر قرايبك الصبح. لو عملت في اخر يوم في العشرة حاجة. لا ده ييجي بالليل يزورهم عشان يبقى دمر خلاص ما فيش لا صلة رحم ولا بر والدين في
مش روقان خالص. كل حياته ايه؟ هنصلي نصوم وخلاص. كل حاجة دي تأجل. مش مهم في العيد في العيد. هكلمك في العيد. ما انا هشوفك في العيد انت عائزة ايه؟ مشكلة لازم الوالدين دول لهم معاملة خاصة انس معاملة ثانية لازم تفكر في حاجة جديدة تعملها مع والدتك مع والدك
حاجة مميزة حاجة رائعة حاجة بيحبوها. رح بوس رجل امك مسلا. حاجة جديدة. تروح بوس ايد ابوك مسلا حاجة جديدة. رح هات هدية حاجة جديدة. الرسايل اللي بتجيلك الرسايل الجميلة رسايل الحب والود دي اللي قاعد تبعتها لصحابك والبنات يبعتوها لبعض تبعتها لوالدك يا اخي
مرة كده نعم ابعت لابويا رسالة حب في عم الشيخ ابويا يسلمني المصحة مالك يا ابني خير كنت عايز حاجة مش خدت المصروف؟ معلش ما انت ما عودتوش على كده. اكيد هيستغرب. يبعت لوالدتك رسالة حب
ايه المشكلة يعني؟ حب بقى هي حاجة مؤسرة جدا بقى بتاعة ايه؟ بتاعة العشاق دي. ايه ابعت لوالدتك؟ ايه المشكلة يعني؟ جرب كده اعمل حاجة جديدة. يبقى ايه الوالدين قال ثم ايه؟ قال الجهاد في سبيل الله. تعال ندور على حاجة تانية. قال النبي عليه الصلاة والسلام خيركم من تعلم القرآن وعلمه. ده حاجة من اعلى
آآ العبادات. طب ايه التطبيق بتاع طيب انا كل يوم في العشر الاول؟ هحضر درس الفجر اللي فيه تفسير. يبقى انا كده ايه؟ تعلم القرآن. او لو ما فيش درس تفسير عندي في الفجر
في منطقتي كل يوم اه هتعلم حاجة في التجويد. هحفز نص صفحة في القرآن. اديني اتعلمت. طب وعايز اعمل علامة بقى. حاجة من الاتنين. اما انا لي شغل في المسجد هعمل مجموعة من الاولاد الصغيرين خمس اولاد كل يوم محفظهم ايه حاجة. او احفظ ابويا الصغير حاجة او اجيب عيالي في البيت
وكل يوم اقعد معهم اراجع لهم صورة قديمة آآ احفظهم صورة جديدة كل يوم. يبقى انا كده كل يوم تعلم القرآن وايه؟ وعلمه. ادي مشروع جديد حلو اهو. طيب ايه كمان
قال النبي عليه الصلاة والسلام ان من احبكم الى الله قال احب قال احبكم الى الله قال عليه الصلاة والسلام احب العباد الى الله احاسنهم اخلاقا. احاسنهم اخلاقا. حلو قوي الموضوع ده. ايه رأيك تكون دي تجارة
ارى لك في العشر الاوائل من ذي الحجة. طيب ايه هي ميزة حسن الخلق؟ ايه بيتميز عن العبادات تانية في ايه اسمعني وركز معي. ان حسن الخلق ده حاجة رهيبة جدا. واللي عايز يوصل الى ربنا من اسرع طريق فعليه بحسن الخلق. ليه؟ لان
حسن الخلق لا يكلف وقت ولا مال ولا مجهود. حسن الخلق بيكلف وقت؟ لا مال لا مجهود لا. قال بعض السلف حسن الخلق كلمة طيبة ووجه طليق انا كده كده ماشي في الشارع وبكلم الناس بس في العشر الاواخر هركز في كلامي. هقول كلام حلو بس. فلان الله ما شاء الله شكلك جميل النهاردة لبسك جميل. ربنا
يكرمك ربنا يرضى عنك. ما تيجي تصلي معنا. ايه رأيك تحضر معنا النهاردة درس؟ مش هقول غير كلام طيب. وانا بتكلم هبتسم. هتعود ان انا ابتسم عشر تيام عامل كده ابتسم في وجه كل الناس واحتسب ده اجر اجر ابتسم مش هيقعد يضحك ابتسم
ابتسم بس تبسمك في وجه اخيك ايه؟ صدقة. بعض السلف زاد بقى قال وكف الاذى. سهلة دي. الحمد لله احنا ما بنأزيش حد. ما تأزيش حد حاول تبعد اي حاجة تازي حد ابعد عنها. وزاد بعض السلف قال وتحمل الاذى. معلش تعالى على نفسك. اي حد
يأزيك في العشرة دول عديها. عديها لغاية ما العشرة عدي. وبعد كده هتعديها ايوا كمل يعني. المهم ايه اربع حاجات كلهم ما بيتعبوش. كلمة طيبة وجه تليق. كف الازى تحمل الايه؟ الازى. صعبة دي. طب ايه بقى
حسن الخلق هنة لا وقت ولا مال ولا جهد. زيد عليها حسن الخلق يوصل الى درجة الصائم القائم كما قال عليه الصلاة والسلام ان الرجل ليبلغ بحسن خلقه درجة الصائم القائم. يبقى انا لو قصرت في الصيام قصرت في القيام ممكن بالحسن الخلق اعدي كل دول
حسن الخلق بيعمل ايه؟ بيخليك تقعد جنب النبي يوم القيامة. عليه الصلاة والسلام. ان من اقربكم مني مجلسا يوم القيامة محاسنكم اخلاقا. يبقى ايه رأيك؟ تجارة رابحة وتجارة رابحة؟ مش هشتم ولا شتيمة في العشر الاوائل من ذي الحجة. مش هقول الكلام اللي هو القبيح او
خالص مش مش هغتاب حد. مش هنم على حد. مش هسمع اغاني. مش هتفرج على مسلسلات وافلام. هكون بس حاجة حلوة كده. حاجة حلوة وماشية في العشر الاوائل من ذي الحجة. فايه؟ حسن الخلق من افضل الاعمال اللي بتعملها في الايه؟ في الايام الفاضلة ديت. تعال ندور على حاجة تانية. احب الاعمال الى الله
سرور تدخله على مسلم. يلا دور بقى على عمل كده ايه سرور تدخله على مسلم. العمل الاجتماعي كله باب مفتوح حاول في العشر الاول تشارك في عمل اجتماعي او حتى انت تعمل مع نفسك. لف على بيوت فقراء اديهم عشرين جنيه عشرين جنيه. هيتبسطوا هتلاقيهم فرحانين
فرحانين جدا. واخد بالك؟ يعني ان شاء الله حتى تمشي كده تمشي مع الاخ المسؤول بس في في الامر ده. تروح للناس تقول لهم كلمة طيبة تقول لهم ربنا يصبركم. ربنا يقويكم. ربنا يزيدكم. يا ست الحاجة خلي بالك تلبسي بنتك الحجاب كده ربنا يرضى عنك. آآ خلي بالكم من
نفسيكم احنا في العشر الاول على ست الكل. الكلام ده بيفرحهم قوي. بس حد معبرنا مش بس يتعاملوا معنا فلوس وخلاص. لو عايز حاجة احنا طحنا امرك انا زي ابنك. والله كلام
ولا هتديها حاجة في الاخر. الكلام ببلاش. بس الكلام ده احلى من الفلوس عندهم. الناس كلها بتعاملهم ناشف اوي. خدي يا حاجة يلا الله يسهل لك كلمة يا اخي كلمة حلوة يا اخي احلى من الفلوس. يبقى انا ادخل السرور على الناس ازاي؟ ادور على واحد صاحبي عنده مشكلة احاول اتدخل فيها احلها. اشوف مشكلة عندنا في العيلة احاول احلها
احاول ان انا اجيب هدية لواحد كان نفسه فيها. احاول اسأل في واحد بحب مسلا نفسك فيه كده من وراه وكده واعرف هو كان بيحب ايه؟ اجيبها له. اعمل تكشف عنه كربة سد الدين واحد. اقف مع واحد في دينه. دور على حاجة كده. سرور تدخله على النص. بص انا بفتح لك افاق اهو. بس مش كل الناس هتقدر
تصوم ورد قرآن مع ان دي الاساسيات طبيعي. بس انا بديك افاق اخرى للعمل الصالح. تعال نشوف بقى عمل مميز جدا. قال عليه الصلاة الصلاة والسلام. خيركم خيركم لاهله. العمل ده عمل مميز جدا. خيركم خيركم لاهله
انا خيركم لاهله. زوجتك مشروع من مشاريع العشر الاول من ذي الحجة. ولادك مشروع من مشاريع العشر الاول من زي الحجة. تميزك مع دول هو تميزك مع الله سبحانه وتعالى. ليه؟ ليه النبي عليه الصلاة والسلام
قال خيركم خيركم لاهله. اشمعنى بالزات؟ لان الانسان يمكن ان يصطنع يحتاج الى ان يتصنع الصلاح والخير والاخلاق في اي مكان الا في البيت. يعني في المسجد لازم اعمل محترم وابقى شيخ وبتاع. في الشغل برضه وضعي ما يسمحليش
ديروا الزملاء في الشارع وفي التجارة وفي بتاع اصل لازم الناس تعاملني كويس وبيحترموني وانا اصلا هم بيعاملوني عشان عارفين ان انا راجل محترم وكده ما ينفعش اقل معهم بتتصنع في اي مكان. لكن ايه المكان اللي انت ما فيش اي مصلحة فيه؟ بيت. زوجتك خلاص اتدبست. ما فيش
امل انت كنت بتتصنع في الخطوبة يمكن في كتب الكتاب شوية بعد الدخلة عرفت الحقيقة. ما فيش اي حاجة انك انت تتجمل خلاص مش عايز منها حاجة لا هيهديني ولا يرقيني ولا في مصلحة. تمام؟ ولا انت عايز منها حاجة. ولا ولا بتصرف عليك ولا انت
هي اللي محتاجاك وهي فقيرة اقصد يعني ضعيفة ولادك مش محتاجين منه حاجة لا بترجو منهم شيء ولا بتخاف منهم من شيء. يبقى هتحتاج تتصنع شيء مش هتصنع يبقى وجهك الحقيقي هو الوجه الزي في البيت. فازا كنت افضل واحد في البيت يبقى انت افضل واحد بجد. يبقى احسن
مراية لك هي زوجتك. لو زوجتك شايفاك راجل كويس وانت راجل كويس. شايفاك راجل مش كويس يبقى انت راجل مش كويس. خليك صادق مع نفسك. عايز تعرف بجد روح قل لمراتك ايه عيوبي. بس ايه زي ما قلت لكم قبل كده ما تكونش ايه انا خائفة منك ولا عائزة منك حاجة
منك حاجة تقول لك سيد الرجالة. والله والله ما في شيء ما في والله ما قصرت. والله ما قصرت. ولو خايفة منك برضو حتقول ايه الكلام؟ هي لا خليها كده اديها الامان وبعد كده يسألها السؤال ده. كل ما اقول الموضوع ده في مسجد الاخوة بيزعلو. بيزعلوا جدا. بيقولوا لي على فكرة الشيخ
بيقول للاخوات حاضرين الدرس ده على فكرة. اوه بجد مش تقولوا لي واخد بالك؟ واحد جاء لي بعد درس مرة قال لي يا شيخ انت سلمتني تسليم اهالي كده. ربنا يسامحك. قلت له انا ما لي انت عندك مشكلة بقى اعمل لك ايه؟ خليك صادق مع
نفسك ما تعرف الموضوع ده دلوقتي احسن تعرفه يوم القيامة مش كده؟ تعرف يومك النهاردة احسن ما تعرفه حاسبوا انفسكم قول النبي احسن مراية لك هي بيتك. يبقى انت كويس في بيتك يبقى انت
فعلا احسن واحد. طيب انا مش عايز اطول عليكم لكن اديتكم مفاتيح بس. اديتكم المفتاح واديتكم ابواب. المفتاح هو محبة. وادي الابواب اهي احب اقرب احسن خيركم عيشوا بقى. وكل واحد على قد حبه لربنا هيجتهد في الايه؟ في الابواب اللي انا قلتها ديت. نسأل الله ان يملأ قلوبنا بحبه جل وعلا